CELEX: C2007/042/19
Language: et
Date: 2007-02-24 00:00:00
Title: Kohtuasi C-504/06: 13. detsembril 2006 esitatud hagi — Euroopa Ühenduste Komisjon versus Itaalia Vabariik

24.2.2007   
            
            
               ET
            
            
               Euroopa Liidu Teataja
            
            
               C 42/11
            
         13. detsembril 2006 esitatud hagi — Euroopa Ühenduste Komisjon versus Itaalia Vabariik
   (Kohtuasi C-504/06)
   (2007/C 42/19)
   Kohtumenetluse keel: itaalia
   Pooled
   
      Hageja: Euroopa Ühenduste Komisjon (esindajad: L. Pignataro-Nolin ja I. Kaufmann-Bühler)
   
      Kostja: Itaalia Vabariik
   Hageja nõuded
   
               —
            
            
               Tuvastada, et kuna Itaalia Vabariik ei ole nõukogu 24. juuni 1992. aasta direktiivi 92/57/EMÜ (1) tööohutuse ja -tervishoiu miinimumnõuete rakendamise kohta ajutistel või liikuvatel ehitustööplatsidel (kaheksas üksikdirektiiv direktiivi 89/391/EMÜ (2) artikli 16 lõike 1 tähenduses) artikli 3 lõiget 1 Itaalia õigusesse nõuetekohaselt üle võtnud, on Itaalia Vabariik rikkunud sellest direktiivist tulenevaid kohustusi;
            
         
               —
            
            
               mõista kohtukulud välja Itaalia Vabariigilt.
            
         Väited ja peamised argumendid
   Itaalia õiguse kohaselt on ehitusplatsid, mille puhul jääb inimtööpäevade arv alla 200 ja millel töötamine ei ole direktiivi II lisaga hõlmatud, reguleeritud üksnes dekreedi nr 626/1994 artiklis 7 sisalduvate koordineerimiseks ette nähtud sätetega. Nimetatud artikkel näeb ette aga vaid üldise koostöö- ja koordineerimiskohustuse tööandjatele, kes äriühingus või tootmisüksuses annavad tööd alltöövõtjatele või füüsilisest isikust ettevõtjatele. Seega ei saa järeldada, et ehitusprojekti ettevalmistamise ja teostamise etapis vajalikku koordineerimist käsitlevad direktiivi 92/57/EMÜ täpsed ja üksikasjalikud sätted on kõnealuse dekreedi artikliga üle võetud.
   
      (1)  EÜT 1992 L 245, lk 6; ELT eriväljaanne 05/02, lk 71.
   
      (2)  EÜT 1989 L 183, lk 1.